Meie kooli õpilaste tööd rahvusvahelisel konverentsil „Ornament – võti maailma“
- 13
- nov
12.-13. novembril toimub Rahvusraamatukogu konverentsikeskuses rahvusvaheline konverents „Ornament – võti maailma“. Konverentsi ajaks avatakse kõrvuti Eesti parimate meistrite näitustega meie kooli ornamendiõpetuse tundides valminud tööd. Näitusel on väljas valik 2009-2010 ja 2010-2011 aastate 8. klasside poiste ja tüdrukute ning selle aasta 3. klassi tüdrukute käsitöötundides valminud ornamenditöödest.
Pühapäeval, 13.11 kell 10.00-10.30 on käsitööõpetaja Kristina Rajando ettekanne „Ornamentaalse mõtlemise varjatud elujõud“.
„Ettekandes tutvustan üllatavaid kogemusi käsitöötundides läbiviidud ornamendiõpetusest, mille käigus õpilased ise loovad OMA ornamendi. Mõtisklen selle protsessi ja tulemuste üle, mis viitavad teatud ornamentaalse teadvuse hämmastavale järjepidevusele. Kas õpilased jälgivad alateadlikult samu printsiipe ja reegleid, mida on kasutanud esivanemate põlvkonnad?“
Kristina Rajando
Rohkem teavet:
http://www.folkart.ee/konverents-ornament--voti-maa
Olete kõik oodatud osa saama!